Document ID: 31988R1059

31988R1059
L 104/4
SLUŽBENI LIST EUROPSKE UNIJE
UREDBA VIJEĆA (EEZ) br. 1059/88
od 28. ožujka 1988.
o utvrđivanju dogovora koji se primjenjuju na trgovinu Grčke s Turskom
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir prijedlog Komisije,
budući da je Protokol koji je priložen Sporazumu o pridruživanju između Europske ekonomske zajednice i Turske, dalje u tekstu „Protokol” i „Sporazum”, čija je namjena uzeti u obzir pristupanje Helenske Republike, potpisan 20. travnja 1988.;
budući da do stupanja na snagu Protokola, Zajednica treba u okviru toga samostalno utvrditi dogovore koji se primjenjuju na trgovinu Grčke s Turskom;
budući da su dogovori za uvoz u Grčku podrijetlom iz Turske od 1. siječnja 1981. utvrđeni u Uredbi (EEZ) br. 3555/80 (1) do sklapanja Protokola; budući da je s obzirom na potpisivanje Protokola te činjenicu da se dogovori koje je uvela navedena Uredba više ne primjenjuju niti za jednu drugu državu navedenu u njoj, potonju treba staviti izvan snage,
DONIJELO JE OVU UREDBU:
Članak 1.
Do stupanja na snagu Protokola, Helenska Republika na trgovinu s Turskom primjenjuje sve odredbe koje proizlaze iz Sporazuma.
Članak 2.
Uredba (EEZ) br. 3555/80 stavlja se izvan snage.
Članak 3.
Ova Uredba stupa na snagu 1. siječnja 1989.
Ona prestaje važiti na dan stupanja Protokola na snagu.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. ožujka 1988.

Labels: 3
18